
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Утвърждавам: ………………..

                    (Щерьо Черногоров)

Изпълнителен директор на МИГ

П О К А Н А 

За Втори прием на проекти по Мярка 121 „Модернизиране на земеделските стопанства” от Стратегия за местно развитие на СНЦ»МИГ-Карнобат» при спазване изискванията на заложените процедури в Стратегията за местно развитие и Наредба 8/03.04.2008г. за условията и реда за предоставяне на безвъзмездна финансова помощ по Мярка „Модернизиране на земеделските стопанства” по Програма за развитие на селските райони за периода 2007-2013г.
Схемата за безвъзмездна финансова помощ по Мярка 121 „Модернизиране на земеделските стопанства” се реализира с финансовата подкрепа на Европейския съюз, чрез Европейския земеделски фонд за развитие на селските райони в изпълнение на Стратегия за местно развитие на Местна инициативна група”Карнобат” .

СНЦ ”МИГ-Карнобат”, съгласно  Заповед № СМР-02/07.01.2013 г. на Изп. директор на МИГ”Карнобат” обявява Втора покана за набиране на заявления за подпомагане проекти по Мярка 121 „Модернизиране на земеделските стопанства” от Стратегия за местно развитие на СНЦ»МИГ-Карнобат» със следните параметри:

1. Период на прием на заявления за подпомагане по  Мярка 121 „Модернизиране на земеделските стопанства” с начална дата и час: 09.00ч. на 14.01.2013 г. и крайна дата и час: 17.00ч. на 14.03.2013 г. 
2.Финансовата помощ за Втори прием е с обща стойност в размер на 743 215 лв.и е 100 % от планирания бюджет по мярката за 2013 г. плюс неусвоените средства  по мярката за 2012 г.

3.Цели на мярката съгласно СМР:

· Подобряване цялостната дейност и конкурентоспособност на земеделските стопанства чрез модернизирането на производствените условия и въвеждането на нови процеси и технологии, допринасящи за производството на качествени земеделски продукти;
·  Подобряване опазването на околната среда;
·  Спазване стандартите на Общността и подобряване на условията в земеделските стопанства по отношение сигурността и безопасните условия на труд, хигиената и хуманното отношение към животните.

4.Основни изисквания, свързани с обявения прием на заявления:

Обхват на мярката 

Мярката ще се изпълнява на територията на МИГ Карнобат и съобразно разпоредбите на Наредба №8 от 3.04.2008 г. за условията и реда за предоставяне на безвъзмездна финансова помощ по мярката.
             Кандидатите трябва да имат постоянен адрес – за физическите лица и седалище за едноличните търговци и юридическите лица, на територията на община Карнобат  
Допустими кандидати:

1. Земеделски производители, които отговарят на следните условия:

- да са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители 
- икономическият размер на земеделското стопанство на кандидата да бъде поне 1 икономическа единица (ИЕ);
- да използват земеделски площи с размер не по-малък от 1 ха или 0,5 ха за трайни насаждения и/или лозя, с изключение на кандидатите, които са били одобрени за подпомагане по мярка "Подпомагане на полупазарни стопанства в процес на преструктуриране" от ПРСР и кандидатите, подали заявление за подпомагане за инвестиции изцяло в сектори птицевъдство и/или свиневъдство
- юридическите лица да са получили минимум 50 % от общия доход за предходната година от земеделски дейности, преработка на земеделска продукция и/или услуги, директно свързани със земеделски дейности, включително от получена публична финансова помощ, директно свързана с извършването на тези дейности и услуги;

- юридическите лица да са регистрирани по Търговския закон, Закона за кооперациите или Закона за вероизповеданията или да са държавни предприятия, включително създадени по Закона за Селскостопанската академия;

- едноличните търговци и юридическите лица - търговци, да са вписани в търговския регистър към Агенцията по вписванията;

- юридическите лица да са функционирали най-малко 6 месеца преди датата на подаване на заявлението за подпомагане и да имат за предходната финансова година минимум левовата равностойност на 3500 евро доход от земеделски дейности, преработка на земеделска продукция и/или услуги, директно свързани със земеделски дейности, включително от получена публична финансова помощ, директно свързана с извършването на тези дейности и услуги.

2. признати организации на земеделски производители  

5. Допустими дейности за финансиране:

Подкрепата по мярката ще бъде предоставена за материални и/или нематериални инвестиции в земеделските стопанства, отговарящи на Наредба 8/03.04.2008 г. за условията и реда за предоставяне на безвъзмездна финансова помощ по мярка „Модернизиране на земеделските стопанства” от ПРСР 2007-2013г.

Материални инвестиции:

·  закупуване, строителство или обновяване на сгради и друга недвижима собственост, използвана за земеделското производство на ниво стопанство, включително такава, използвана за опазване компонентите на околната среда, включително торосъбирателни площадки, складове за съхранение на биомаса, недвижими активи за третиране на отпадъчни води/утайки, съоръжения за съхранение на силаж

· закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за:

а) опазване компонентите на околната среда;

б) получаване на топлинна и/или електроенергия, необходими за земеделските дейности на стопанството, чрез използването на биомаса;

в) подобряване на енергийната ефективност;

г) съхранение и подготовка за продажба на земеделска продукция;

· създаване и/или презасаждане на трайни насаждения, включително: трайни насаждения от десертни лозя; медоносни дървесни видове за производство на мед; други бързорастящи храсти и дървесни видове, използвани за производство на биоенергия; 

· инвестиции, за пчеларство: транспортни средства и съоръжения, в т.ч. съоръжения за рационализиране на подвижно пчеларство, за съхраняване и първична преработка на пчелен мед и други пчелни продукти, технологични линии, цялостно пчеларско оборудване и оборудване за развъждане на пчели майки;

· закупуване, на специализирани земеделски транспортни средства, включително камиони, цистерни за събиране на мляко, хладилни превозни средства за транспортиране на продукция, превозни средства за транспортиране на живи животни и птици;

· инвестиции за напоителни съоръжения и оборудване,  за рехабилитация и/или подобряване на съществуваща мрежа в стопанството, включително нови тръбопроводи, системи за капково напояване, инсталации за дъждуване, малки помпени станции, съоръжения за съхраняване и/или опазване на водата;

· закупуване на земя, необходима за изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения;

Нематериални инвестиции:

-     достигане на съответствие с международно признати стандарти, като:

а) въвеждане на системи за управление в земеделските стопанства като ISO 9000: 2005; ISO 9001: 2000; ISO 14001: 2004 (EMAS); ISO 22000: 2005; ISO/TR 10013: 2001; ISO 19011: 2002; ISO 27001; системи за управление, базирани на информационни технологии, и др.;

б) подготовка за сертификация по НАССР (Анализ на опасностите и контрол на критичните точки), без самото сертифициране;

в) въвеждане на Добри производствени практики в земеделските стопанства

· закупуване на софтуер;

·  разходи за предпроектни проучвания, такси, хонорари за архитекти, инженери и консултанти, придобиване на ноу-хау, патентни права и лицензии, необходими за изготвяне и изпълнение на проекта;
Общи разходи за предпроектни проучвания, такси, хонорари за архитекти, инженери и консултанти (предмет на ограниченията за общи разходи, определени в раздел V на Наредба 8/03.04.2008 г.)

6. Финансови параметри за проектите:
-Максималният размер на инвестицията за един проект по тази мярка е левовата равностойност на  70 000 евро;
-Минималният размер на инвестицията за един проект по тази мярка е левовата равностойност на  3 500 евро;
7. Размер на финансовата помощ за всеки проект:
 - 50 % от общите допустими разходи за млади фермери в райони, различни от необлагодетелстваните и извън обхвата на местата по националната екологична мрежа Натура 2000;

- 50 % от общите допустими разходи за земеделски производители в необлагодетелствани райони и/или в обхвата на местата по националната екологична мрежа Натура 2000; 

-  40 % от общите допустими разходи за земеделските производители, в други райони
Финансовата помощ по ал. 2 се увеличава с 10 % за:

1. инвестиции, директно свързани с производството на мляко;

2. инвестиции в сгради и оборудване с цел подобряване на енергийната ефективност на земеделското стопанство на кандидата;

3. инвестиции, свързани с производството на биогаз от органични отпадъци, получени от земеделската дейност на стопанството на кандидата или от местно производство;

4. инвестиции, свързани с производството на електричество или топлинна енергия чрез преработка на биомаса, вкл. строителство или обновяване на складове за биомаса (за собствени енергийни нужди на земеделската дейност на кандидата);

5. инвестиции за създаване и/или презасаждане на бързо растящи храсти и дървесни видове, използвани за производство на биоенергия;

6. инвестиции на ниво стопанство във водоспестяващи технологии, вкл. съоръжения за съхранение на водата, и пречистване на отпадъчни води от производството.

7. инвестиции, свързани с прилагането на Директива 91/676/ЕИО.

8. Критерии за техническа оценка съгласно Стратегия за местно развитие:
Сред проектите, отговарящи на критериите за допустимост пироритет ще се дава на:
· Инвестиции за прилагане на Директива (ЕС) 676/1991, относно  опазване на водните ресурси от замърсяване с нитрати, причинено от земеделски източници.
· Инвестиции за привеждане на съществуващите животновъдни стопанства от сектор „Мляко” в съответствие с изискванията на стандартите на Общността; 
· Инвестиции за привеждане на съществуващите земеделски стопанства от останалите животновъдни сектори, в съответствие с изискванията на Общността; 
· Инвестиции за специални съоръжения и механизация, сгради, друга недвижима собственост и съответно оборудване, необходими за извършване на конверсия към биологично земеделско производство.
Критерии за оценка:
Задължителни критерии - целите, дейностите и изискванията на мярката                   (25 т.) Допълнителни критерии:
· Кандидатът да е млад фермер                                                                                      (25 т.)
· Кандидатът да не е получавал подкрепа от Общността за подобна инвестиция   (15 т.)
· Проектът е в сферата на „новите предизвикателства”                                              (15 т.)
· Проектът осигурява подобряване на стандарта на живот и социализира представители на уязвими групи                                                                                                                       (10 т.)
· Проектът да е свързан с производство на биологична продукция                           (10 т.)
             9. Изискванията към кандидатите за подпомагане, допустимите разходи, процедурите за кандидатстване и реда за изплащане на финансовата помощ са публикувани в Насоките за кандидатстване към настоящата Покана за набиране на заявления, Наредба №8/3.04.2008г. г. за условията и реда за предоставяне на безвъзмездна финансова помощ по мярка „Модернизиране на земеделските стопанства” по ПРСР за периода 2007-2013 г., както и в Стратегия за местно развитие на МИГ”Карнобат”.
         10..Заявленията за подпомагане се подават в офиса на МИГ от лицето, законно представляващо кандидата или по пощата с обратна разписка или чрез куриерска услуга с обратна разписка съгласно Насоките за кандидатстване към настоящата покана.
Необходимата за кандидатстване документация по мярката е публикувана на интернет страницата на МИГ”Карнобат” www.mig-karnobat.eu, информация и документи могат да бъдат получени и в офиса на МИГ-Карнобат всеки работен ден между 10.00ч. и 16.00ч.
Екипът на МИГ”Карнобат” ще предоставя консултации на потенциални кандидати по следните начини:

· устни консултации: в офиса на МИГ в следните дни:
- всеки вторник и четвъртък в офиса на МИГ от 09.00ч. до 17.00ч.

· писмени консултации: по зададен писмено въпрос на ел.поща на МИГ.
· Консултиране в населените места от територията на МИГ”Карнобат” по график, предварително обявен в публичното пространство, информационни източници и регионални медии.

Проектните предложения се подават на следния адрес: 
Гр.Карнобат, обл.Бургас, 

Ул.”Димитър Полянов” №2
Лица за контакт:
· Председател на УС на МИГ Карнобат: Кремена Събева:        тел: 0882 003 104
· Изпълнителен директор: инж.Щерьо Черногоров:    тел: 0889 688 815
· Експерт: Минка Димитрова   тел: 0889 080 818
Ел.поща:migkarnobat@mail.bg             
www.mig-karnobat.eu
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














Настоящият документ е разработен по от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

